Μάικλ Μπλούμπεργκ

Ο Μάικλ Μπλούμπεργκ (αγγλικά:"Michael Rubens Bloomberg," επίσης γνωστός ως Μάικ Μπλούμπεργκ ; 14 Φεβρουαρίου 1942) είναι Αμερικανός πολιτικός, επιχειρηματίας και συγγραφέας. Έως τον Νοέμβριο 2019, η περιουσία του εκτιμάται ότι ανέρχεται στα $58 δις και έτσι θεωρείται ο 9ος πλουσιότερος άνθρωπος στις ΗΠΑ και ο 14ος πλουσιότερος άνθρωπος στον κόσμο. Είναι μέλος της The Giving Pledge, στην οποία οι δισεκατομμυριούχοι δεσμεύονται να δωρίζουν τουλάχιστον το μισό μέρος του πλούτου τους. Μέχρι σήμερα, ο Μπλούμπεργκ έχει δωρίσει $8.2 δις, συμπεριλαμβανομένου ενός δώρου $1.8 δις το 2018 στο Πανεπιστήμιο Τζονς Χόπκινς με την μορφή φοιτητικών υποτροφιών - είναι η μεγαλύτερη ιδιωτική δωρεά που έχει γίνει ποτέ σε ανώτατο εκπαιδευτικό ίδρυμα.

Ο Μπλούμπεργκ μεγάλωσε στο Μέντφορντ της Μασαχουσέτης και φοίτησε στο Πανεπιστήμιο Τζονς Χόπκινς και στο Harvard Business School. Είναι ο ιδρυτής, ο διευθύνων σύμβουλος και ο ιδιοκτήτης της Bloomberg L.P., μιας πολυεθνικής εταιρείας οικονομικών υπηρεσιών, λογισμικού και μέσων μαζικής ενημέρωσης που φέρει το όνομά του. Είναι επίσης γνωστός για την Bloomberg Terminal, ένα υπολογιστικό σύστημα λογισμικού που παρέχει οικονομικά δεδομένα τα οποία χρησιμοποιούνται ευρέως στην βιομηχανία οικονομικών υπηρεσιών σε όλο τον κόσμο. Ξεκίνησε την καριέρα του στην εταιρεία σεκιούριτι Salomon Brothers, πριν δημιουργήσει την δική του εταιρεία το 1981 και εργαστεί για τα επόμενα είκοσι χρόνια ως ο διευθύνων σύμβουλός της. Ο Μπλούμπεργκ εργάστηκε επίσης ως πρόεδρος του διοικητικού συμβουλίου στο Πανεπιστήμιο Τζονς Χόπκινς, από το 1996 έως το 2002.

Ο Μπλούμπεργκ υπηρέτησε ως ο 108ος δήμαρχος της Νέας Υόρκης, επί τρεις συνεχόμενες θητείας, με την πρώτη να ξεκινά το 2001. Ως ένθερμος υποστηρικτής του δημοκρατικού κόμματος πριν εισέλθει στον πολιτικό στίβο, ο Μπλούμπεργκ παραιτήθηκε το 2001 προκειμένου να κατέβει στις δημοτικές εκλογές με το ρεπουμπλικανικό κόμμα. Νίκησε τον Mark J. Green στην εκλογική αναμέτρηση που έλαβε χώρα μόλις λίγες εβδομάδες μετά τις τρομοκρατικές επιθέσεις της 11ης Σεπτεμβρίου. Κέρδισε δεύτερη θητεία το 2005 και δυο χρόνια αργότερα παραιτήθηκε από το ρεπουμπλικανικό κόμμα. Έκανε εκστρατεία για να αλλάξει την νομοθεσία αναφορικά με την οριοθέτηση της πόλης και εκλέχθηκε για τρίτη θητεία το 2009 ως ανεξάρτητος πολιτικός αλλά ακολουθώντας την ρεπουμπλικανική γραμμή.

Ο Μπλούμπεργκ αναφερόταν συχνά ως ένας πιθανός κεντρώος υποψήφιος για τις προεδρικές εκλογές του 2008 και του 2012 αλλά και για τις εκλογές για την θέση του κυβερνήτη της Νέας Υόρκης το 2010. Αρνήθηκε να διεκδικήσει κάποια θέση, επιλέγοντας να συνεχίσει ως δήμαρχος της Νέας Υόρκης. Η τελευταία θητεία του ως δήμαρχος ολοκληρώθηκε στις 31 Δεκεμβρίου 2013.

Μετά από μια σύντομη περίοδο ως φιλάνθρωπος πλήρους απασχόλησης, ο Μπλούμπεργκ ανέλαβε ξανά την θέση του διευθύνοντος συμβούλου στην Bloomberg L.P. από τα τέλη του 2014. Υπήρχε μια ευρεία πεποίθηση ότι θα συμμετείχε στις προεδρικές εκλογές του 2016 ως υποψήφιος με ένα τρίτο κόμμα αλλά τελικά αποφάσισε να μην συμμετέχει στις εκλογές και ενέκρινε την υποψήφια με το Δημοκρατικό Κόμμα Χίλαρι Κλίντον για πρόεδρο. Τον Οκτώβριο 2018, ο Μπλούμπεργκ επέστρεψε στο Δημοκρατικό Κόμμα. Στις 24 Νοεμβρίου 2019 ανακοίνωσε ότι επιθυμούσε να είναι η υποψηφιότητα του ίδιου κόμματος στις προεδρικές εκλογές του 2020.